Bábonymegyer Község

Ádventi ünnepi istentisztelet - Református templom
2020-12-20 15:00 (Europe/Budapest) | Somogy
Kedves Bábonymegyeri Testvéreim!
December 20-án, Advent 4. vasárnapján délután 3 órától a megyeri református templomban, adventi várakozásban ünnepi istentiszteletet tartunk.

Szeretettel hívunk és várunk mindenkit!

Áldáskívánással, Sándor Zoltán lelkipásztor

Éjféli mise - Katolikus templom
2020-12-24 16:30 | Megyeri Kisboldogasszony – Katolikus templom, Szent István utca 101., Bábonymegyer, Somogy, 8658, Magyarország
Éjféli mise
A karácsonyi éjféli mise minden évben december 24-én pontban a nap végén várja a hívőket a templomokba, hogy az emberek együtt ünnepeljék meg a kereszténység egyik legnagyobb ünnepét, a kis Jézus megszületését. A hagyomány még ma is él, ugyanakkor már számtalan szokás lekopott az éjféli miséről.
Az éjféli mise szokása a Szent Földről származik, mégpedig Jeruzsálemből és Betlehemből, ahol a szent jászol fadarabjai körül egészen a IV. századtól kezdve minden évben megünnepelték a megváltó megszületését. Amikor a fajászol maradványai Rómába kerültek a Santa Maria Maggiore templomba az 500-as években, akkor itt is folytatták az éjféli mise szokását. Ez a szertartás volt tulajdonképpen az első szent mise a karácsony ünnepén, így nem csoda, hogy a keresztény egyház később hivatalosan is beépítette fontos szertartásai sorába. Már Szent Gergely is említi az éjféli misét, amely karácsony első napjának legkorábbi eseménye, bár eleinte nem csak a megváltó megszületését ünnepelték, hanem megemlékeztek Szent Anasztázia szűz vértanúról is, akit pont december 25-én égettek meg a hitéért. A Szent Anasztázia életét elmesélő ének egyébként még manapság is fel-felbukkan az éjféli misék második felében. A szűz gyógyszerekkel segítette keresztény bebörtönzött társait, és soha nem hálta el pogány férjével a házasságot, így végül a római patrícius családból származó lányt 200 másik szűzzel együtt Diokleciánusz császár megégettette.
Magához az éjféli miséhez rengeteg egyházi és világi szokás is kötődött a múlt századokban. Az egyik legfontosabb és leggyakoribb, amelyet még ma is ismerünk, a betlehemezés volt: ebben a lelkes amatőrök házról-házra járva eljátszották a kis Jézus születéstörténetét a három királyok legendájával és a pásztorok felbukkanásával együtt. Ez a pásztorjáték végül a XIX. század végén a lakásokból és házakból visszaszorult a templomok udvarára, sok helyen a misét megelőző állandó program lett. Mivel ezeknek a játékoknak állandó szereplői voltak az angyalok és a pásztorok, így sok vidéken máig angyalos vagy pásztoros misének nevezik a karácsonyi éjféli misét. A misét általában sötétben, világítás nélkül kezdték el és csak akkor gyújtották meg a templomban a gyertyákat, amikor megszületett a pásztorjátékban a kis Jézus, jelezve ezzel, hogy a világosságot hozó megváltó megérkezett.
Mivel az éjfél mindig is a nap legtitokzatosabb pillanatának számított, amikor a holt lelkek hazatérnek és kísértetek lepik el a földet, a néphiedelem számos egyéb jelentéssel és hagyománnyal is felruházta ezt a különleges karácsonyi pillanatot. A legismertebb talán a Luca-széke legendája, miszerint az advent alatt kifaragott fa sámliról pontban éjfélkor, a templomban megláthatóak a boszorkányok. A múlt századokban az emberek egyöntetűen úgy tartották, hogy az éjféli harangszóra a titkok megnyílnak, a jövő föltárul, a folyókban tej és méz folyik, az úrvacsora fölmutatáskor pedig a vizek borrá változnak és az állatok megszólalnak. Ehhez kapcsolódva a misét – különösen faluhelyen – számos vidám program kísérte: a csalfa legények diót és morzsát szórtak a karzatról a lentebb békésen imádkozók fejére, tintát töltöttek a szenteltvíz-tartóba, összekötötték az egymás mellett ülő lányok fonott haját. A lányok pedig friss vesszőt döntöttek a templom falához a megérkezéskor, s akinek egy ifjú elvitte a vesszőjét, az számíthatott arra, hogy a következő évben férjhez megy. Ezen kívül a hajadonok bekenték a nekik tetsző legények ruháját mézzel, mert úgy vélték, hogy akkor az a fiú epekedni fog utánuk.
Az éjféli mise egyébként igen népszerű volt, ahonnan még azok sem hiányoztak, akik egyébként nem jártak templomba. A karácsony nem múlhatott el a mise nélkül, mint ahogy az ünnepi lakomáknak is megvolt a maga szertartása. A jeles esemény előtt a szent estén különleges – ünnepi, de mégis böjtbe illő – vacsorát szolgáltak fel az asztalra hallal, zöldséglevessel és mákos tésztával, húst nem fogyasztottak. Mivel az éjféli mise lezárta a böjti időszakot is, onnan hazatérve a hívők nekiláthattak a jó előre elkészített, húsos töltött káposztának is.

Karácsonyi istentisztelet - Szent Erzsébet kápolna
2020-12-25 13:00 | Somogy
Karácsonyi ünnepi istentisztelet I. nap
Időpont: December 25. – 13:00

Helyszín: bábonyi Szent Erzsébet kápolna

Karácsonyi istentisztelet - Katolikus templom
2020-12-26 13:00 | Megyeri Kisboldogasszony – Katolikus templom, Szent István utca 101., Bábonymegyer, Somogy, 8658, Magyarország
ÜNNEPELJÜK JÉZUS KRISZTUS SZÜLETÉSÉT!
Karácsonyi ünnepi istentisztelet II.
Időpont: December 25. – 13:00
Helyszín: megyeri Katolikus templom

LOMTALANÍTÁS 2021
2021-03-23 | Somogy
A PELSO-KOM Nonprofit Kft. tájékoztatja a Tisztelt Lakosságot, hogy Bábonymegyer területén lomtalanítást szervez. A lomtalanítás során kizárólag a lakosság által kihelyezett, jogszabályban meghatározott nagy darabos háztartási lomhulladékot szállítjuk el. A gazdálkodó szervezetek a szolgáltatás igénybevételére nem jogosultak.
Lomhulladék kihelyezés időpontja: 2021.03.23
Bábonymegyer település környezetének, tisztaságnak megóvása érdekében a lomhulladékot a fent megjelölt időpontnak megfelelően szíveskedjenek kihelyezni az ingatlan elé ügyelve arra, hogy az a gyalogos és gépjárműforgalmat ne akadályozza.
Lomhulladék, melyet ELSZÁLLÍTUNK:
Nagyobb méretű,hulladékká vált háztartási felszerelési tárgyak és eszközök, melyek a rendszeres vegyes kommunális hulladékgyűjtés alkalmával a méretüknél fogva nem helyezhetőek el a gyűjtőedényzetben.
Nem tartozik a lomtalanítás tárgykörébe, ezért NEM KERÜL ELSZÁLLÍTÁSRA:

veszélyes hulladék(pl: festék illetve festékes doboz, vegyszeres dobozok, hígító, pala, akkumulátor, gumiabroncs )
építési, bontási hulladék(pl: törmelék, bontott ajtó, ablak, kőzetgyapot stb.)
elektronikai hulladék(pl: hűtő, TV és egyéb elektronikai háztartási eszközök)
zöld hulladék (pl: faág, nyesedék, falevél stb.)
szelektív hulladék (pl: újságpapír, könyv, öblösüveg stb.)
kommunális hulladék (gyűjtőedényben elhelyezhető vegyes kommunális hulladék)
zsákban kihelyezett, nem nagy darabos hulladék (pl. ruha, egyéb kis méretű tárgyak)
gazdálkodó szervezetek által kihelyezett hulladék

Köszönjük, hogy együttműködésükkel segítik a munkánkat!

Kutyaoltás - 2021
2021-05-27 09:00 - 10:00 | Bábonymegyer Önkormányzata, Dózsa György u. 50., Bábonymegyer, Somogy, 8658, Magyarország
Tisztelt Kutyatartók!
Minden 3 hónapos kort betöltött eb évenkénti veszettség elleni oltása és féregtelenítése kötelező és a tulajdonos kötelessége.
Nem oltható az eb, ha
– két héten belül megharapott valakit, ezért hatósági megfigyelés alatt áll
– betegségre utaló tünetei vannak
A félős, nehezen kezelhető, agresszív, támadó kutya csak szájkosárral vezethető fel az oltásra.
Az összevezetéses oltás helyszínén gyógykezelést végezni nem lehet. A veszettség elleni védőoltás kizárólag microchip-pel megjelölt ebeknél végezhető el. Ennek hiányában a védőoltás előtt a jelöletlen ebet microchip-pel kell ellátni, melyre a
helyszínen lehetőség van.
KUTYAOLTÁS – 2021.05.27. (csütörtök)
9:00 – 10:00-ig – Megyer COOP BOLT
10:00 – 11:00-ig – Bábony (Önkormányzat)
Pót-oltás – 2021.06.02. (szerda)
17:00 – 18:00-ig VÍZHÁZNÁL!

Oltási könyv: 500 Ft
Oltás ára: 5000 Ft
Kutya chip: 4000 Ft

Trianoni Emlékműavatás
2021-06-04 10:00 - 11:00 | Szent István utcai park, Szent István utca 44., Bábonymegyer, Somogy, 8658, Magyarország
Meghívó
Bábonymegyeri Község Önkormányzata
Tisztelettel meghívja Önt és kedves Családját
Trianoni emlékműavatásra.
Időpont:
2021.06.04.
Péntek 10:00
Helyszín:
Óvoda előtti Közpark
Emlékbeszédet mond:
Witzmann Mihály országgyűlési képviselő
Sándor Zoltán lelkész
Knopf Antal polgármester

Elszármazottak Találkozója
2021-06-26 10:00 - 18:00 | Sportpálya, József Attila utca 1, Bábonymegyer, Somogy, 8658, Magyarország
Minden Évben Haza Térünk!

Mit jelent nekem a szülőföld? Ez a hely, ahol születtem és nevelkedtem. Ez a föld, ahol az otthonom van, ahová mindig visszavágyom és csodás emlékek kötnek. Nagyon szeretem gyönyörű tájait, nevezetességeit, hagyományait. ezen gondolatok mellett született meg az ötlet nekünk is …majd léptünk a tettek mezejére ami végre meg is valósulhat így a pandémia visszaszorulása után.
Szülőföld! Mily csodálatos a magyar nyelv, hogy ily szép szóösszetétellel fejezi ki azt a helyet, ahol megszülettünk. Szinte a szívünk mélyéig hatol, amikor kimondjuk: Szülőföld! Megannyi érzelem, emlék tolul elénk, amikor e szót halljuk. Ott kapta hátára a lengedező szellő alig hallható sírásunkat, hogy hírül adja a világnak: megszülettünk! Itt ringott bölcsőnk, itt tudatosult bennünk édesanyánk örökké feledhetetlen szerető arca. Itt töltöttük gyerekkorunk legszebb időszakát, itt éltünk családunkkal és kötöttünk életre szóló barátságokat. Elszármaztunk, mert az élet ezt hozta valamikor, de mi most haza térünk…. 2021.06.26-án!
„Nem tudhatom, hogy másnak e tájék mit jelent, nekem szülőhazám…”

Tervezett program:

10.00 – Folyamatos érkezés Bábonymegyer Faluház előtti területre
11.30 – A jelenlévők köszöntése ünnepélyes köszöntése – Knopf Antal Polgármester és Vázsonyi Gyula szervező részéről
12.00 – Közbeszéd… régi emlékek,történetek felidézése egymás között…(focipálya) Futball pályán nyitott sátor lesz felállítva, ahol a kedves vendégek baráti beszélgetések keretében eleveníthetik fel a régi bábonymegyeri emlékeiket, találkozhatnak rég nem látott ismerősökkel Lehetőségekhez mérten mindenki, amit gondol és tud hozzájárulni a találkozóhoz batyus jelleggel, Köszönjük szépen előre is!
13.30 – Látogassunk el kis falunk utcáiba baráti körben – iskola, templomok, iskolák, nevezetes helyek – Közben baráti beszélgetések folytatás a régmúlt időkről és a jelenről barátainkkal.
Rég volt… szép volt.. hogy is volt..ki is volt…
16.00 – Tervezett vissza érés a focipályára ahol frissítőkkel várjuk kedves vendégeinket
18:00 – Tervezett rendezvényzárás

A rendezvény ingyenes!

Várunk mindenkit sok szeretettel!

Falunap 2021
2021-08-21 | Sportpálya, József Attila utca 1, Bábonymegyer, Somogy, 8658, Magyarország

Zenés nyárbúcsúztató falunap
2021-08-28 17:00 - 2021-08-29 00:00 | Sportpálya, József Attila utca 1, Bábonymegyer, Somogy, 8658, Magyarország

Hivatalos átadó ünnepség
2021-09-17 14:00 - 14:30 | Bábonymegyer, Dózsa György utca eleje, Dózsa György utca, Bábonymegyer, 8658, Magyarország
Tájékoztatjuk Bábonymegyer község lakosságát, hogy a Magyar Falu Program pályázat keretében elnyert útfelújításból, a Dózsa György utca mint egy 400 m-es szakasza újulhatott meg és készült el. Melynek ünnepélyes átadása: 2021.09.17.-én 14 órakor kerül sor. Witzmann Mihály országgyűlési képviselőnk részvételével kerül hivatalosan is átadásra a falu lakosságának. Minden érdeklődőt szeretettel várunk! Örüljünk együtt falunk gyarapodásának!

Helyszín: Dózsa György utca eleje

Bábonymegyer Község Önkormányzata és képviselő testülete nevében: Knopf Antal polgármester

Falunapi Szüreti Mulatság
2021-09-18 12:00 - 2021-09-19 00:00 | Bábonymegyeri Faluház, Dózsa György u. 36., Bábonymegyer, Somogy, 8658, Magyarország

Légy Te is Polgárőr!
2021-10-17 13:00 - 17:00 | Bábonymegyeri Faluház, Dózsa György u. 36., Bábonymegyer, Somogy, 8658, Magyarország
Tagokat toboroz a Bábonymegyeri Polgárőr Egyesület!

Tagokat toboroz a Bábonymegyeri Polgárőr Egyesület – erről és a jelentkezés feltételeiről értesíti a falu lakosságát Knopf Antal polgármester és Horváth János képviselő, valamint Csirke Erika a Bábonymegyeri Polgárőr Egyesület elnöke, október 17.-én 13:00-tól tartja az egyesület toborzó és egyben vizsga napját falukban.

Helyszín: Bábonymegyeri Faluház Dózsa Gy. u.

Sok szeretettel várjuk az érdeklődőket, tegyünk együtt falunkért!

Halottak napi megemlékezés
2021-11-01 14:30 | Bábonyi evangélikus templom, Rudnay Gyula utca 29., Bábonymegyer, Magyar / Somogy, 8658, Magyarország
Tisztelt Bábonymegyeri Lakosok!
2021.11.01.-én 14:30-kor koszorúzás lesz I.-II. világháborús emlékműnél, az Evangélikus templom kertjében.
Mindenkit szeretettel várunk!

Bábonymegyer Község Önkormányzata nevében Knopf Antal polgármester

Meghívó közmeghallgatásra
2021-11-24 17:00 - 19:00 | Bábonymegyeri Faluház, Dózsa György u. 36., Bábonymegyer, Somogy, 8658, Magyarország
M E G H Í V Ó
Bábonymegyer Község Önkormányzatának Képviselő-testülete
2021. November 24.-én, Szerdán – 17.00 órakor
közmeghallgatást tart a bábonymegyeri Faluházban
8658 Bábonymegyer, Dózsa György utca 36. szám alatt,
amelyre ezúton tisztelettel meghívom
NAPIREND:
1.) Polgármester tájékoztatója az önkormányzat 2020/2021-ben elért eredményeiről
Előterjesztő: Knopf Antal polgármester és a képviselő-testület
2.) 2022. évi tervek és elképzelések ismertetése
Előterjesztő: Knopf Antal polgármester és a képviselő-testület
Kérem, hogy a közmeghallgatáson szíveskedjék megjelenni.

Kérjük a közmeghallgatáson résztvevőktől, hogy saját és környezetük egészségének megóvása érdekében maszkot viseljenek, a belépést követően használják a kihelyezett kézfertőtlenítőt és lehetőség szerint tartsanak egymástól távolságot.

Vigyázzunk egymásra!

Bábonymegyer, 2021. november 19.
Knopf Antal s.k.

Adventi gyertyagyújtás I.
2021-11-28 15:30 - 17:00 | Bábonymegyer Önkormányzata, Dózsa György u. 50., Bábonymegyer, Somogy, 8658, Magyarország
Meghívó az első Adventi gyertyagyújtásra!

Az advent a várakozás és a belső elvonulás időszaka, de a gyerekekre is izgatott időszak vár: kibonthatják adventi naptárjuk legelső fakkját, és elmajszolhatják a benne rejlő finomságot. Természetesen nemcsak ezzel az ötletes kalendáriummal, hanem eredendően az adventi gyertyák meggyújtásával kezdődik a karácsonyi visszaszámolás. Az idei évben december 25-e, azaz a karácsony első napja szombatra esik, így 2021-ben meghosszabbodik az adventi időszak, és már november 28-án, a karácsony előtti negyedik vasárnapon meggyújthatjuk az első gyertyát, mely a római katolikus liturgia szerint lila színű. Ezzel elkezdődik az egyházi év is.

Természetesen a bábonymegyeri önkormányzat, a hagyományokhoz hűen idén is míg a járványügyi helyzet megengedi, lehetővé teszti a szabadtéren megtartható rendezvényeket szeretné megrendezni. 2021.11.28-án 15:30-kor szeretettel várjuk a bábonymegyeri lakosságot, az idei első közös Adventi gyertyagyújtásunkra!
Helyszín:
Önkormányzat épülete melletti park
Program:
Ünnepi gondolatok – Knopf Antal polgármester
közösségi beszélgetés forral bor, tea, zsíros kenyér mellett

A karácsonyi gyertyák
Nem véletlen, hogy legelőször épp egy lila színű gyertya kerül meggyújtásra. Ez egy fontos jelentéstartalommal bíró, ünnepi szín az egyházban, ilyen színű miseruhát viselnek a papok is a szertartások alatt. A legelső gyertya jelképezi Ádámot és Évát, ez a hit gyertyája. Egyes helyeken a második gyertya színét a hagyományos liláról kékre cserélik, mert ezzel jelzik a böjt megkezdését is, és a két ünnepet színeikben is szeretnék elválasztani egymástól. A második gyertya a remény gyertyája, mely a zsidó népet szimbolizálja. A harmadik vasárnap kerül meggyújtásra a hagyományos koszorú egyetlen rózsaszín gyertyája, ez jelképezi az adventi időszak második felét. Élénk színe a boldogságot, örömöt hivatott szimbolizálni – ez egyébként Szűz Mária gyertyája is egyben. A negyedik gyertya a szeretet jelképe, ezt az aranyvasárnapon, azaz idén december 19-én kell meggyújtani, hagyományosan ez is lila színben pompázik.

II. Adventi gyertyagyújtása
2021-12-05 15:30 - 17:00 | Bábonymegyer Önkormányzata, Dózsa György u. 50., Bábonymegyer, Somogy, 8658, Magyarország
Nem adhatjuk fel soha – ezt üzeni a második adventi gyertya
Advent első vasárnapján már kitártuk lelkünket, és megkezdtük a felkészülést, most pedig eljött az ideje annak, hogy abból az erőnkből és hitünkből másoknak is adjunk. Ismét egy lila színű gyertya lángja lobban fel vasárnap, ismét egy lépéssel közelebb kerülünk Jézus születéséhez. Ez a gyertya már a reményt szimbolizálja, vagyis azt, hogy az Úr reményt ébresztett a zsidóságban, hogy eljön a Messiás, aki közülünk való lesz. Fontos azonban, hogy lecsendesedve lélekben mi is felkészüljünk erre az eljövetelre, miközben a remény lángját ébren tartjuk magunkban.
Bábonymegyer Önkormányzata december 5.-én 15:30-kor újfent szeretettel várja a falu lakosságát az adventi második gyertyagyújtásra az önkormányzat melletti kis parkban felállított Adventi koszorúnál és Betlehemnél!

Ünnepeljünk újra együtt!

Harmadik Adventi gyertyagyújtás
2021-12-12 15:30 - 17:00 | Bábonymegyer Önkormányzata, Dózsa György u. 50., Bábonymegyer, Somogy, 8658, Magyarország
Miért rózsaszín a harmadik gyertya?
Bár advent időszakának liturgikus színe a lila, a harmadik vasárnap liturgikus színe rózsaszín. Míg a lila a bűnbánat és a böjt színe, addig a rózsaszín az örömé. Advent harmadik vasárnapját Gaudete vasárnapnak, vagy örömvasárnapnak is nevezik: a latin kifejezés jelentése „Örvendjetek”.
Az örömvasárnap megtöri a szigorú adventi bűnbánatot és emlékeztet rá, hogy közeledik Jézus eljövetele, az öröm ideje. A harmadik vasárnapon a misék bevezető éneke hagyományosan a Gaudete in Domino semper, iterum dico, gaudete… kezdetű dicsőítés. Sok szeretettel várja Bábonymegyer Önkormányzata minden kedves polgárát, a harmadik Adventi gyertyagyújtásra!
Időpont: 2021.12.12. – 15:30
Helyszín: Önkormányzat melletti park
Ünnepeljünk együtt!

Államalapításunk Ünnepe Augusztus 20.
2022-07-12 09:15 | Somogy
Augusztus 20. Magyarország nemzeti ünnepe és hivatalos állami ünnepe az államalapítás és az államalapító I. István király emlékére. A nap egyben a magyar katolikus egyház egyik – Magyarország fővédőszentjének tiszteletére tartott – főünnepe.
A magyar történelemben az államalapító király 1083. augusztus 20-i szentté avatásától szerepet játszik Szent István emlékezete, amit koronként eltérően értelmeztek és ünnepeltek. Az Árpád-korban az uralkodó dinasztia legitimációját szolgálta az István-kultusz, melyet a később hozzákapcsolódó Szűz Mária-tisztelet egyházi jellegűvé változtatott. 1686-ban XI. Ince pápa Buda visszafoglalása alkalmából elrendelte, hogy a katolikus világ évente emlékezzen meg Szent Istvánról.

Program hamarosan!

2022-07-12 09:15 | Somogy
Augusztus 20. Magyarország nemzeti ünnepe és hivatalos állami ünnepe az államalapítás és az államalapító I. István király emlékére. A nap egyben a magyar katolikus egyház egyik – Magyarország fővédőszentjének tiszteletére tartott – főünnepe.
A magyar történelemben az államalapító király 1083. augusztus 20-i szentté avatásától szerepet játszik Szent István emlékezete, amit koronként eltérően értelmeztek és ünnepeltek. Az Árpád-korban az uralkodó dinasztia legitimációját szolgálta az István-kultusz, melyet a később hozzákapcsolódó Szűz Mária-tisztelet egyházi jellegűvé változtatott. 1686-ban XI. Ince pápa Buda visszafoglalása alkalmából elrendelte, hogy a katolikus világ évente emlékezzen meg Szent Istvánról.

Részletes programok hamarosan!

4. helyi termék börze
2022-07-16 08:00 - 10:00 | Sportpálya, József Attila utca 1, Bábonymegyer, Somogy, 8658, Magyarország
Ragyogó napunk lesz!

2022. július 16-án, 9:00 – 11:00 a bábonymegyeri sportpályán, hatalmas fák árnyékában
Közben kézműves foglalkozás kicsiknek, nagyoknak: csuhé és szalmafonás. Anyagköltség 500 Ft.

Ez a negyedik nyitott börzénk amire nagy szeretettel várunk mindenkit, aki kíváncsiskodik, akit érdekelnek az újdonságok, aki nyitva van esetleg az öko szemléletre, vagy szeretne egy kis gyümölcsöt hazavinni.
Tőlünk még senki nem ment haza üres kézzel, szívvel. Különleges növények, egyéb saját termékek, rengeteg információ, jó hangulat, csupa szív emberek! Ha nincs csere-bere alapod, hozzad magad, hozd a nyitottságod, a tudásod, a tapasztalatod, mindig sokat tanulunk egymástól, de legnagyobb érték, hogy jó emberek kapcsolódnak egymáshoz.

Szent István Nap 2022 – Ünnepeljünk idén is együtt!
2022-08-19 - 2022-08-20 | Sportpálya, József Attila utca 1, Bábonymegyer, Somogy, 8658, Magyarország
Augusztus 20. Magyarország nemzeti ünnepe és hivatalos állami ünnepe az államalapítás és az államalapító I. István király emlékére. A nap egyben a magyar katolikus egyház egyik – Magyarország fővédőszentjének tiszteletére tartott – főünnepe.
A magyar történelemben az államalapító király 1083. augusztus 20-i szentté avatásától szerepet játszik Szent István emlékezete, amit koronként eltérően értelmeztek és ünnepeltek. Az Árpád-korban az uralkodó dinasztia legitimációját szolgálta az István-kultusz, melyet a később hozzákapcsolódó Szűz Mária-tisztelet egyházi jellegűvé változtatott. 1686-ban XI. Ince pápa Buda visszafoglalása alkalmából elrendelte, hogy a katolikus világ évente emlékezzen meg Szent Istvánról.

Főzőverseny

Falunapi programok

Mézeskalács és festmény kiállítás
2022-08-30 14:00 - 16:00 | Bábonymegyeri Faluház, Dózsa György u. 36., Bábonymegyer, Somogy, 8658, Magyarország

Családi Nap - Bábonymegyer 2022
2022-09-23 - 2022-09-24 | Somogy

Szüreti Mulatság - 2022 -
2022-09-24 14:00 | Bábonymegyeri Faluház, Dózsa György u. 36., Bábonymegyer, Somogy, 8658, Magyarország

Március 15.
2023-03-14 13:30 - 15:00 | Bábonymegyeri Faluház, Dózsa György u. 36., Bábonymegyer, Somogy, 8658, Magyarország

Húsvétra hangoló gyermek program!
2023-04-01 17:00 - 20:00 | Bábonymegyeri Faluház, Dózsa György u. 36., Bábonymegyer, Somogy, 8658, Magyarország

Idősek Napja - 2023.12.09
2023-12-05 07:00 - 16:00 | Somogy

Idősek napja - 2023
2023-12-09 13:00 - 20:00 | Bábonymegyeri Faluház, Dózsa György u. 36., Bábonymegyer, Somogy, 8658, Magyarország

II. Adventi gyertyagyújtás - 2023.12.10
2023-12-10 16:00 - 18:00 | Szent István utcai park, Szent István utca 44., Bábonymegyer, Somogy, 8658, Magyarország
